Source: https://tatabanyaitorvenyszek.birosag.hu/sajtoszoba?page=2
Timestamp: 2019-09-23 17:50:06
Document Index: 16529716

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Sajtóközlemény | Tatabányai Törvényszék
Börtönbüntetés a késsel hadonászó férfinek
A sértettek 2017. november 1-jén délelőtt elmentek az egyik sértett testvéréhez, annak tatabányai lakásába, hogy megünnepeljék a születésnapját. Ekkor a házban tartózkodott még a sértett testvérének élettársa is, a vádlott, együtt italozni kezdtek a lakás egyik szobájában. Délután a sértett testvére és a vádlott összevesztek, a nő közölte a vádlottal, hogy már nem szereti, költözzön el.
Letöltendő szabadságvesztést kapott a visszaeső ittas sofőr
A vádlott ittas állapotban vezette autóját Tatabányán 2019. június 15-én, amikor megállították a rendőrök. Az intézkedés során a vádlott nem adta át a jogosítványát, mert elmondása szerint nem volt nála, ahogy az autó okmányai sem, így a férfi ellen emiatt közúti közlekedési szabályok kisebb fokú megsértése miatt szabálysértési eljárás indult.
Jogerős ítélet született a munkatársait meglopó férfi ügyében
A vádlott kiürítette a munkahelyén az öltözőszekrényeket, az egyik munkatársától pedig az autójának indítókulcsát is elvette, az autóval az ácsi telephelyről Győrig jutott. A bíróság a férfit jármű önkényes elvételének bűntette és más bűncselekmények miatt ítélte 2 év 2 hónap börtönbüntetésre.
Börtönbüntetésre ítélte a bíróság a tűzifás csalót
A vádlott korábban tűzifa beszerzéssel és értékesítéssel foglalkozott, de ezzel a tevékenységével felhagyott és alkalmi munkából tartotta el a családját.
Megbánta tettét a buszmegállónál késelő férfi
A vádlott egy tatabányai buszmegállóban, előzetes szóváltás nélkül földre lökött, majd nyakon szúrt egy férfit, a bíróság 6 év börtönbüntetésre ítélte.
Két évre eltiltotta foglalkozásától a bíróság a hamisító földügyi ügyintézőt
11 hektár művelési ágát változtatta meg a földhivatal szántó és géptároló megnevezésről telephely, udvar, géptároló, parkoló megnevezésre a vádlott valótlan tartalmú kérelme alapján. Az ügyintézőt a Komáromi Járásbíróság pénzbüntetésre ítélte és 2 évre eltiltotta a földügyi ügyintéző foglalkozástól.
Közmunka és pénzbüntetés a testvére adatait felhasználó férfi büntetése
300 óra közérdekű munkára és 360.000 forint pénzbüntetésre ítélte a bíróság azt a férfit, aki sajátja helyett a féltestvére adatait adta meg a rendőröknek egy közúti ellenőrzés során.
Összesen 27 év fegyház a tatabányai rablógyilkos és felbujtója büntetése
A bíróság által megállapított tényállás szerint az elkövetéskor 19 éves férfi 2017 májusában szabadult a börtönből, ezt követően hajléktalan életmódot folytatott, és a sértett tatabányai lakásával szemben lévő garázsban húzta meg magát. Az elkövető rendszeresen bejárt az egyedül élő, 87 éves asszonyhoz, tőle cigarettát és kisebb összegeket kért.
Nem fogadta el a bíróság a baltás támadó beismerő vallomását
A vádlott egy baltával többször fejbe verte a barátnőjét, a vádirat szerint azért, mert a nő nem akart vele párkapcsolatot létesíteni, a férfi állítása szerint viszont azért, mert a sértett erre megkérte, hogy ne kelljen a hitével ellentétesen öngyilkosságot végrehajtania. A bíróság ennek tükrében nem tudott ítéletet hozni a bűnösségét beismerő férfi ügyében.
Ítélet a kislánya barátnőjét molesztáló apa ügyében
A vádlott a saját kislányának 9 éves barátnőjét simogatta, puszilgatta, amikor együtt a tatabányai élményfürdőbe látogattak. A bíróság a férfit 3 év szabadságvesztésre ítélte.